ப. வெ. நந்திதா

பள்ளத்தூர் வெங்கடாசலம் நந்திதா  (பிறப்பு ஏப்ரல் 10, 1996) ஒரு இந்திய சதுரங்க வீரர் ஆவார். அவர் பிடேயின்  பெண் கிராண்ட்மாஸ்டர்  பட்டத்தைப்  பெற்றுள்ளார். அவர் இந்தியாவின் 17 வது பெண் கிராண்ட்மாஸ்டர் ஆவார். இந்திய பெண் சதுரங்க வீராங்கனைகள் தரவரிசையில்  7 வது இடத்தில் உள்ளார்.

இளமை மற்றும் கல்வி 
நந்திதா 10 ஏப்ரல் 1996 இல் தமிழ்நாட்டில் உள்ள  சங்ககிரியில்  பிறந்தார். அவர் சென்னை அண்ணா பல்கலைக்கழகம், கிண்டி பொறியியல் கல்லூரியில் பொறியியலில் மின்னணுவியல் மற்றும் தகவல் தொடர்பு துறையில்  இளங்கலை பட்டம் பெற்றுள்ளார்.(2014-17). விளையாட்டு ஒதுக்கீட்டுப்  பிரிவில்  முதலிடம் பெற்று தனது பொறியியல் இடத்தைப் பெற்றார்.

சதுரங்க வாழ்க்கை 
2016 ஆம் ஆண்டில் ஒடிசாவின் புவனேஸ்வரில் நடைபெற்ற U-20 உலக ஜூனியர் செஸ் சாம்பியன்ஷிப்பில் நந்திதா வெள்ளிப் பதக்கம் வென்றார். 2010 இல் கிரீஸின் ஹல்கிடிகியில் நடைபெற்ற U-14 உலக இளைஞர் சதுரங்கப் போட்டியில் வெண்கலப் பதக்கம் வென்றார். அக்டோபர் 2020 இல், அவர்  இந்தியன் பெண்கள் சதுரங்க  அணியில்  வைசாலி Rameshbabu, பத்மினி, பக்தி குல்கர்னி, மேரி ஆன் கோமசு ஆகியோருடன் இடம் பெற்றார். இந்த அணி பிடே   நடத்திய ஆசிய நாடுகள் (பகுதிகள்) இணைய சதுரங்க  சாம்பியன்ஷிப் 2020ஐ வென்றது.  இந்த போட்டியில்  31 ஆசிய நாடுகள் கலந்து கொண்டன.

ஜூன் 2021 நிலவரப்படி,அவருடைய  எலோ மதிப்பீடு 2365 ஆகும். இது அவரது  தற்போதைய உச்ச மதிப்பீடாகும். மேலும்  இந்திய பெண் சதுரங்க வீரர்களின் தரவரிசையில்  7 வது இடத்தில் உள்ளார்.

படங்கள்

வெளி இணைப்புகள்

குறிப்புகள் 

Articles with hCards
தமிழ்நாட்டு விளையாட்டு வீராங்கனைகள்
வாழும் நபர்கள்
1996 பிறப்புகள்
இந்திய சதுரங்க வீராங்கனைகள்
சதுரங்க வீரர்கள்
தமிழக சதுரங்க வீரர்கள்